মুহাম্মদ মুস্তফা
মুহাম্মদ মুস্তফা মুহাম্মদ আহমদ (আরবি: محمد مصطفى, ইংরেজি: Mohamed Mustafa; ১৯ ফেব্রুয়ারি ১৯৯৬; মুহাম্মদ মুস্তফা নামে সুপরিচিত) হলেন একজন সুদানী পেশাদার ফুটবল খেলোয়াড়। তিনি বর্তমানে সুদানী ক্লাব আল মিরিখ এবং সুদান জাতীয় দলের হয়ে গোলরক্ষক হিসেবে খেলেন। ২০১১–১২ মৌসুমে, সুদানী ক্লাব আল মিরিখ আল ফাশিরের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মিরিখ আল ফাশিরের হয়ে দুই মৌসুম অতিবাহিত করার পর ২০১৪–১৫ মৌসুমে তিনি আল মিরিখে যোগদান করেছেন। মাঝে, তিনি আল মিরিখ নাইয়ালা এবং আল আহলির হয়ে খেলেছেন। মুস্তফা ২০১৫ সালে সুদানের হয়ে আন্তর্জাতিক পর্যায়ে অভিষেক করেছেন; সুদানের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।